ডেস্ক রিপোর্ট : সরকারের সর্বোচ্চ মহলের হস্তক্ষেপে জাতীয় রাজস্ব বোর্ডের (এনবিআর) সঙ্গে খুলনা প্রিন্টিং অ্যান্ড প্যাকেজিং লিমিটেডের (কেপিপিএল) দ্বন্দ্বের অবসান হয়েছে। এনবিআরের বিরুদ্ধে কোম্পানির দায়ের করা মামলা প্রত্যাহার ও ভবিষ্যতে নিয়ম পরিপালনের শর্তে কেপিপিএলের গুদাম, বন্ড লাইসেন্স ও বিজনেস আইডেন্টিফিকেশন নাম্বার (বিআইএন) খুলে দিয়েছে সংস্থাটি। সব বাধা দূর হওয়ায় প্রায় দুই বছর পর তাদের কারখানায় আবার পুরোদমে উৎপাদন শুরু হতে যাচ্ছে। শিগগিরই এ বিষয়ে আনুষ্ঠানিক ঘোষণা আসবে।